**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ATLEIDIMO NUO FIKSUOTŲ PAJAMŲ MOKESČIO ĮSIGIJUS VERSLO LIUDIJIMUS 2020 M. VYKDOMAI VEIKLAI**

2020 m. gegužės 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio2 dalies 18 punktu, Lietuvos Respublikos gyventojų pajamų mokesčio įstatymo 6 straipsnio 3 dalimi ir atsižvelgdama į susiklosčiusią nepalankią epideminę COVID-19 (koronaviruso infekcijos) situaciją šalyje bei siekdama sumažinti COVID-19 sukeltas pasekmes smulkiam verslui, Rokiškio rajono savivaldybės taryba  n u s p r e n d ž i a:

1. Atleisti nuo 2020 m. birželio 1 d. iki 2020 m. gruodžio 31 d. fizinius asmenis, įsigijusius verslo liudijimus vykdomai veiklai, nuo fiksuotų pajamų mokesčio, nustatyto Rokiškio rajono savivaldybės tarybos 2019 m. rugsėjo 27 d. sprendimu Nr. TS-207 „Dėl Rokiškio rajono savivaldybės tarybos 2019 m. liepos 26 d. sprendimo Nr. TS-187 ,,Dėl fiksuotų pajamų mokesčio dydžių ir lengvatų, taikomų įsigyjant verslo liudijimus 2020 metams nustatymo“ dalinio pakeitimo“.

2. Įpareigoti savivaldybės administracijos direktorių apie savivaldybės tarybos priimtą sprendimą dėl atleidimo nuo mokesčių per 5 darbo dienas informuoti Panevėžio apskrities valstybinę mokesčių inspekciją.

3. Sprendimą skelbti savivaldybės interneto svetainėje [www.rokiskis.lt](http://www.rokiskis.lt). ir teisės aktų registre.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO „DĖL ATLEIDIMO NUO FIKSUOTŲ PAJAMŲ MOKESČIO ĮSIGIJUS VERSLO LIUDIJIMUS 2020 M. VYKDOMAI VEIKLAI“ PROJEKTO**

**AIŠKINAMASIS RAŠTAS**

 **Parengto sprendimo projekto tikslai ir uždaviniai.**

Tarybos sprendimo projekto tikslas – atsižvelgiant į situaciją šalyje siūloma atleisti fizinius asmenis nuo fiksuotų pajamų mokesčio įsigijus verslo liudijimus vykdomai veiklai ir sumažinti mokestinę naštą smulkiesiems verslininkams, sudaryti galimybę tęsti veiklą.

 Šiuo metu esantis teisinis reglamentavimas.

 Lietuvos Respublikos vietos savivaldos įstatymo 16 straipsnio 2 dalies 18 punktas numato, kad savivaldybės taryba priima sprendimus teikti mokesčių, rinkliavų ir kitas įstatymų nustatytas lengvatas savivaldybės biudžeto sąskaita.

 Lietuvos Respublikos gyventojų pajamų mokesčio įstatymo 6 straipsnio 3 dalis nurodo, kad savivaldybės taryba priima sprendimus teikti mokesčių, rinkliavų ir kitas įstatymų nustatytas lengvatas savivaldybės biudžeto sąskaita.

 Rokiškio rajono savivaldybės 2019m. rugsėjo 27 d. sprendimas Nr. TS-207 „Dėl Rokiškio rajono savivaldybės tarybos 2019m. liepos 26 d. sprendimo Nr. TS-187 ,,Dėl fiksuotų pajamų mokesčio dydžių ir lengvatų, taikomų įsigyjant verslo liudijimus 2020 metams nustatymo“ dalinio pakeitimo“.

**Sprendimo projekto esmė.**

Reaguojant į susidariusią situaciją šalyje dėl COVID-19, siekiant palengvinti finansinę padėtį rajono smulkiam verslui, siūloma nuo 2020 m. birželio 1 d. iki 2020 m. gruodžio 31 d. atleisti fizinius asmenis, įsigijusius verslo liudijimus vykdomai veiklai, nuo fiksuotų pajamų mokesčio. Savivaldybės biudžetas negaus apie 26 tūkst. Eur.

 Klausimas buvo svarstytas Verslo plėtros komisijoje ir pritarta atleisti nuo mokesčio už verslo liudijimus.

 **Galimos pasekmės, priėmus siūlomą tarybos sprendimo projektą:**

 **teigiamos** **–** sumažins smulkiam verslui COVID-19 sukeltas pasekmes;

 **neigiamos** – savivaldybės biudžetas negaus apie 26 tūkst. Eur.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Finansų skyriaus vedėja Reda Dūdienė